Diari Oficial de la Generalitat Valenciana


Sumari del DOGV 3661, del 07-01-2000 (1999/10735)

ORDRE de 26 d'octubre de 1999, de la Conselleria de Sanitat, que modifica l'Ordre de 4 de febrer de 1999, per la qual es dicten normes per a l'organització i la gestió en matèria de formació continuada de les professions sanitàries.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/10/26/(1)/dof/vci/html**

### Dades del document

Número de DOGV
:   3661

Data del DOGV
:   07-01-2000

Secció del DOGV
:   I. DISPOSICIONS GENERALS

Número del document
:   1999/10824


Data del document
:   26-10-1999

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * legislació
    * professió sanitària
    * reciclatge professional
    * formació en el lloc de treball

ORDRE de 26 d'octubre de 1999, de la Conselleria de Sanitat, que modifica l'Ordre de 4 de febrer de 1999, per la qual es dicten normes per a l'organització i la gestió en matèria de formació continuada de les professions sanitàries. [1999/F10993]
  
El 9 de març de 1999, en el Diari Oficial de la Generalitat Valenciana número 3.450, es va publicar l'Ordre de 4 de febrer de la Conselleria de Sanitat.
  
S'hi crea la Comissió de Formació Continuada de les Professions Sanitàries en l'àmbit de la Comunitat Valenciana, i es designa l'Institut Valencià d'Estudis en Salut Pública (IVESP) com a òrgan administratiu encarregat d'assumir l'exercici de totes les funcions en matèria de formació continuada de les professions sanitàries que no s'encomanen en el conveni a la Comissió de Formació Continuada del Sistema Nacional de la Salut.
  
El 2 d'agost de 1999 (DOGV número 3.551) es publica el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre, en el qual es modifica la denominació de l'Institut Valencià d'Estudis en Salut Pública, que passa a denominar-se Escola Valenciana d'Estudis per a la Salut (EVES).
  
Cal, per tant, modificar la composició de la comissió, adaptant-la a la nova dependència orgànica de l'EVES, i adequar l'estructura de les professions sanitàries adscrites a la comissió.
  
ORDENE
  
Article 1
  
Es dóna una nova redacció al punt 1 de l'article 2 de l'Ordre de 4 de febrer de 1999, que queda redactat així:
  
«La Comissió de Formació Continuada estarà composta pels membres següents:
  
- El sotssecretari per a l'Agència Valenciana de la Salut, que en serà el president.
  
- El director de l'EVES, que hi actuarà com a president en els casos de delegació o de suplència del president de la comissió.
  
- Un representant de la Conselleria de Cultura, Educació i Ciència.
  
- Un representant en nom dels col·legis de metges, un dels de farmacèutics, un dels de veterinaris, un dels d'odontologia i estomatologia i dels d'infermeria.
  
- Un representant de les universitats de la Comunitat Valenciana.
  
- Un representant en nom de les societats científiques de la Comunitat Valenciana.
  
- Un representant responsable de la secretaria tècnica de la comissió.
  
- El secretari de la Comissió de Formació Continuada de les Professions Sanitàries de la Comunitat Valenciana.»
  
Article 2
  
Es modifica la redacció del punt 3 de l'article 2 de l'ordre esmentada, que queda redactat així:
  
«A mesura que es vagen assumint noves professions sanitàries, s'incorporaran amb veu i vot a la comissió els representants dels col·legis professionals de què en cada cas es tracte. També assistiran a la comissió, amb veu però sense vot, els experts que la comissió mateixa acorde convocar.»
  
Article 3
  
Es modifica l'article 6 de l'Ordre de 4 de febrer de 1999, que queda redactat així:
  
«La Comissió de Formació Continuada de les Professions Sanitàries de la Comunitat Valenciana, com que és un òrgan col·legiat dels que preveu l'article 22.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, queda integrada en l'EVES. Segons el que estableix aquesta llei, contra els actes administratius de la Comissió de Formació Continuada de la Comunitat Valenciana es podran interposar recursos d'alçada davant el conseller de Sanitat.»
  
València, 26 d'octubre de 1999
  
El conseller de Sanitat,
  
JOSÉ EMILIO CERVERA CARDONA


Còpia Permalink ELI